title: Spartacus (cinta de 1960)
text: Iste articlo ye sobre una cinta estausunidense de 1960; t'atros usos, se veiga Spartacus (desambigación).
  
  Spartacus (títol en anglés, en aragonés Espartaco, estrenata con iste zaguer títol en Aragón) ye una cinta estausunidense de l'anyo 1960 de cine historico sobre a fegura real d'Espartaco, dirichita por Stanley Kubrick, que en o suyo reparto incluye a destacatos actors como Kirk Douglas, Laurence Olivier, Peter Ustinov, John Gavin, Jean Simmons, Charles Laughton y Tony Curtis.
  
  Estrenata en Estaus Unius o 7 d'octubre de 1960, estió una gran superproducción cinematografica de 184 minutos de duración, con un presupuesto total de 12.000.000 de dólars, producita por Kirk Douglas, James C. Katz y Edward Lewis ta Universal Pictures, con fotografía de Russell Metty. L'autor d'o guión, Dalton Trumbo, yera uno d'os que feban parte d'a Lista negra de Hollywood ta impedir que treballasen en o Cine estausunidense presonas d'ideyolochía de cuchas, y no apareixió como autor d'o guión dica dimpués d'estrenar-se a cinta. Ta fer o guión, Dalton Trumbo se basó en una novela de Howard Fast.
  
  Premios 
  En a ceremonia d'os Premios Oscar de 1961 ta cintas de 1960, Spartacus recibió 4 premios:
   Premio Oscar a o Millor Actor Segundario ta Peter Ustinov por o suyo papel de Lentulo Batiato.
   Premio Oscar a o Millor Disenyo de Vestuario, ta Arlington Valles y Bill Thomas.
   Premio Oscar a la Millor Fotografía, ta Russell Metty.
   Premio Oscar a la Millor Dirección Artistica, ta Alexander Golitzen, Eric Orbom, Russel A. Gausman y Julia Heron.
  
  Vinclos externos 
    Spartacus en IMDb.
  
  Cintas d'Estaus Unius
  Cintas de cine historico
  Cintas dirichidas por Stanley Kubrick
  Cintas en anglés
  Cintas interpretadas por Kirk Douglas
  Cintas interpretadas por Laurence Olivier
  Cintas interpretadas por Peter Ustinov
  Cintas interpretadas por John Gavin
  Cintas interpretadas por Jean Simmons
  Cintas interpretadas por Charles Laughton
  Cintas interpretadas por Tony Curtis